|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2022.gada 27.oktobrī** | **Nr. GND/2022/\_\_\_** |
|  |  **(protokols Nr.;.p)** |

**Par Gulbenes novada domes 2022.gada 27.oktobra saistošo noteikumu Nr.21**

**“****Grozījumi Gulbenes novada domes 2020.gada 30.janvāra saistošajos noteikumos Nr.2 “Par palīdzību dzīvokļa jautājumu risināšanā”” izdošanu**

Likuma “Par palīdzību dzīvokļa jautājumu risināšanā” (turpmāk – Palīdzības likums) 21.1 panta pirmā daļa nosaka, ka pašvaldībai piederošu vai tās nomātu dzīvojamo telpu, kurai pašvaldības dome noteikusi speciālistam izīrējamas dzīvojamās telpas statusu, pašvaldība ir tiesīga izīrēt:

1) pašvaldības attīstības programmā ietvertā attīstāmajā nozarē (rīcības virzieni, jomas u.c.) nodarbinātam kvalificētam speciālistam;

2) speciālistam, kas veic ar valsts vai pašvaldības funkciju nodrošināšanu saistītu pārvaldes uzdevumu jomā, kurā konstatēts nepietiekams kvalificētu speciālistu nodrošinājums.

Savukārt Palīdzības likuma 21.1 panta otrā daļa nosaka, ka pašvaldība, izvērtējot pašvaldības attīstības programmā ietvertās nozares (rīcības virzieni, jomas u.c.) un ar valsts vai pašvaldības funkciju nodrošināšanu saistītos pārvaldes uzdevumus, ar saistošajiem noteikumiem nosaka, kurās darbības nozarēs vai kādu pārvaldes uzdevumu veikšanai nepieciešami speciālisti.

Līdz šim Gulbenes novada domes 2020.gada 30.janvāra saistošo noteikumu Nr.2 “Par palīdzību dzīvokļa jautājumu risināšanā” (turpmāk – Saistošie noteikumi) 11.punkts nosaka, ka pašvaldībai piederošu vai tās nomātu dzīvojamo telpu, kurai noteikts speciālistam izīrējamās dzīvojamās telpas statuss, pašvaldība ir tiesīga izīrēt tās dibinātu iestāžu vai kapitālsabiedrību, kā arī veselības, kultūras, sporta, izglītības, sociālās, aizsardzības, tieslietu un iekšlietu jomā nodarbinātam kvalificētam speciālistam.

Lai sekmētu kvalificētu speciālistu piesaisti darbam Gulbenes novada administratīvajā teritorijā, nepieciešams veikt Saistošo noteikumu grozījumus un, pamatojoties uz Gulbenes novada attīstības programmā ietvertajām attīstāmajām nozarēm, noteikt jomas, kurās nodarbinātie kvalificētie speciālisti ir tiesīgi pretendēt uz Gulbenes novada pašvaldības palīdzību dzīvokļa jautājumu risināšanā.

Iepazīstoties ar Gulbenes novada attīstības programmu 2018.- 2024.gadam, secināts, ka Gulbenes novada attīstāmās nozares no 2018.gada līdz 2024.gadam ir lauksaimnieciskās ražošanas un pārstrādes joma, mežsaimniecības un kokapstrādes joma, būvniecības un tūrisma joma.

Likuma “Par pašvaldībām” 15.panta pirmās daļas 9.punkts nosaka, ka viena no pašvaldības autonomajām funkcijām ir sniegt palīdzību iedzīvotājiem dzīvokļa jautājumu risināšanā.

Atbilstoši likuma “Par pašvaldībām” 43. panta trešajai daļai dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.

Ievērojot minēto un pamatojoties uz likuma “Par pašvaldībām” 15.panta pirmās daļas 9.punktu, 43.panta trešo daļu, likuma “Par palīdzību dzīvokļu jautājumu risināšanā” 21.1 panta pirmo un otro daļu, Sociālo un veselības jautājumu komitejas un Tautsaimniecības komitejas ieteikumu, atklāti balsojot: PAR – \_\_\_,PRET - \_\_\_ ATTURAS – \_\_\_, Gulbenes novada dome NOLEMJ:

1. IZDOT Gulbenes novada domes 2022.gada 27.oktobra saistošos noteikumus Nr.21 “Grozījumi Gulbenes novada domes 2020.gada 30.janvāra saistošajos noteikumos Nr.2 “Par palīdzību dzīvokļa jautājumu risināšanā””.
2. NOSŪTĪT Vides aizsardzības un reģionālās attīstības ministrijai atzinuma sniegšanai lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas (rakstveidā un elektroniskā veidā).

3. UZDOT Gulbenes novada pašvaldības Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu publicēšanai oficiālajā izdevumā “Latvijas Vēstnesis”, ja Vides aizsardzības un reģionālās attīstības ministrijas atzinumā nav izteikti iebildumi par saistošo noteikumu tiesiskumu vai Gulbenes novada domei mēneša laikā atzinums nav nosūtīts.

4. UZDOT Gulbenes novada pašvaldības sabiedrisko attiecību speciālistam lēmuma 1.punktā minētos saistošos noteikumus pēc to stāšanās spēkā publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļa vietnē [www.gulbene.lv](http://www.gulbene.lv).

5. UZDOT Gulbenes novada pagastu pārvalžu vadītājiem nodrošināt lēmuma 1.punktā minēto saistošo noteikumu un paskaidrojuma raksta pieejamību pagastu pārvalžu administratīvajās ēkās.

Gulbenes novada domes priekšsēdētājs A. Caunītis

Sagatavoja: Lauma Silauniece

|  |  |  |
| --- | --- | --- |
|  | Gulbenes_nov MB400 |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­­­ |

Gulbenē

**2022.gada 27.oktobrī Saistošie noteikumi Nr.21**

**(prot. Nr.\_\_;\_\_.p)**

**Grozījumi Gulbenes novada domes 2020.gada 30.janvāra saistošajos noteikumos Nr.2 “Par palīdzību dzīvokļa jautājumu risināšanā”**

*Izdoti saskaņā ar likuma “Par pašvaldībām” 15.panta pirmās daļas 9.punktu, 43.panta trešo daļu, likuma “Par palīdzību dzīvokļa jautājumu risināšanā” 6.panta otro daļu, 7.panta sesto daļu, 14.panta pirmās daļas 6.punktu, 14.panta astoto daļu, 15.pantu, 21.1 panta otro daļu, 21.2 panta otro daļu, 21.6 panta otro daļu, 21.7 panta pirmo daļu*

 Izdarīt Gulbenes novada domes 2020.gada 30.janvāra saistošajos noteikumos Nr. 2 “Par palīdzību dzīvokļa jautājumu risināšanā” šādus grozījumus:

1. Izteikt 11. punktu šādā redakcijā:

“11. Pašvaldībai piederošu vai tās nomātu dzīvojamo telpu, kurai noteikts speciālistam izīrējamās dzīvojamās telpas statuss, pašvaldība ir tiesīga izīrēt:

11.1. tās dibinātā iestādē, kapitālsabiedrībā vai institūcijā nodarbinātam kvalificētam speciālistam, kas veic ar pašvaldības funkciju nodrošināšanu saistītus pārvaldes uzdevumus veselības, kultūras, sporta un izglītības jomā;

11.2. valsts iestādē vai institūcijā nodarbinātam kvalificētam speciālistam, kas veic ar valsts funkciju nodrošināšanu saistītus pārvaldes uzdevumus sociālās, aizsardzības, tieslietu un iekšlietu jomā;

11.3. attīstības programmā noteiktajās attīstāmajās nozarēs nodarbinātam kvalificētam speciālistam:

11.3.1. lauksaimnieciskās ražošanas un pārstrādes jomā;

11.3.2. mežsaimniecības un kokapstrādes jomā;

11.3.3. būvniecības jomā;

11.3.4. tūrisma jomā.”

1. Izteikt 16.8.1. apakšpunktu šādā redakcijā:

“16.8.1. darba devēja vai attiecīgās pašvaldības iestādes vai institūcijas vadītāja iesniegumu, kurā izteikts lūgums tās amatpersonu, darbinieku vai uzaicināto speciālistu nodrošināt ar dzīvojamo telpu uz darba tiesisko attiecību laiku;”

1. Papildināt 16.8. apakšpunktu ar 16.8.4. apakšpunktu šādā redakcijā:

“16.8.4. apliecinājumu, ka persona viena mēneša laikā no dzīvojamās telpas īres līguma noslēgšanas brīža deklarēs savu dzīvesvietu speciālistam izīrētajā dzīvojamajā telpā Gulbenes novada administratīvajā teritorijā un saglabās šo deklarēto dzīvesvietu uz laiku, kamēr ir spēkā dzīvojamās telpas īres līgums;”

Gulbenes novada domes priekšsēdētājs A. Caunītis

**PASKAIDROJUMA RAKSTS**

**Gulbenes novada domes 2022.gada 27.oktobra saistošajiem noteikumiem Nr.\_\_ “Grozījumi Gulbenes novada domes 2020.gada 30.janvāra saistošajos noteikumos Nr.2 “Par palīdzību dzīvokļa jautājumu risināšanā””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Gulbenes novada domes 2022.gada 27.oktobra saistošie noteikumi Nr.\_\_ “Grozījumi Gulbenes novada domes 2020.gada 30.janvāra saistošajos noteikumos Nr.2 “Par palīdzību dzīvokļa jautājumu risināšanā”” (turpmāk – Saistošie noteikumi) paplašina kvalificēto speciālistu loku, kam ir tiesības pretendēt uz Gulbenes novada pašvaldības palīdzību dzīvokļa jautājumu risināšanā, tādējādi veicinot kvalificētu speciālistu piesaisti darbam Gulbenes novada administratīvajā teritorijā.  |
| 2. Īss projekta satura izklāsts | Gulbenes novada domes 2020.gada 30.janvāra saistošajos noteikumos Nr.2 “Par palīdzību dzīvokļa jautājumu risināšanā” nepieciešams izdarīt grozījumus un papildināt 11.punktu nosakot, ka Gulbenes novada pašvaldībai piederošu vai tās nomātu dzīvojamo telpu, kurai noteikts speciālistam izīrējamās dzīvojamās telpas statuss, pašvaldība ir tiesīga izīrēt arī tās attīstības programmā noteiktajās attīstāmajās nozarēs nodarbinātam kvalificētam speciālistam - lauksaimnieciskās ražošanas un pārstrādes, mežsaimniecības un kokapstrādes, būvniecības un tūrisma jomā.  |
| 3. Informācija par plānoto projekta ietekmi uz pašvaldības budžetu | Nav attiecināms. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Plānota uzņēmējdarbības vides attīstība, jo tiks veicināta kvalificētu speciālistu piesaiste Gulbenes novadam.  |
| 5. Informācija par administratīvajām procedūrām | Saistošo noteikumu izpildi nodrošinās Gulbenes novada sociālais dienests.  |
| 6. Informācija par konsultācijām ar privātpersonām | Saistošo noteikumu izstrādes procesā nav notikušas konsultācijas ar privātpersonām. |

Gulbenes novada domes priekšsēdētājs A. Caunītis